b'\n_START_ARTICLE_\nPetroskoin maneetti\n_START_PARAGRAPH_\nPetroskoin maneetti oli tuolloisen Neuvostoliiton Pletsetskin avaruuskeskuksesta tehty rakettilaukaisu 03:58 20. syyskuuta 1977. Laukaisusta saatiin Suomessa forssalaisen silminn\xc3\xa4kij\xc3\xa4n ottamia kuvia.  Havaintoja tehtiin laajalla alueella ja sit\xc3\xa4 pidettiin pitk\xc3\xa4\xc3\xa4n ufohavaintona._NEWLINE_T\xc3\xa4m\xc3\xa4ntyyppinen laukaisu oli harvinainen, se vei suuressa kulmassa olevalle radalle, ja n\xc3\xa4kyi normaalia l\xc3\xa4nnemp\xc3\xa4n\xc3\xa4._NEWLINE_Uutistoimisto Tassin mukaan ilmi\xc3\xb6 oli meteoriitti, mutta meteoriitiksi ilmi\xc3\xb6 oli kuitenkin liian pitk\xc3\xa4ik\xc3\xa4inen. Tass ei voinut uutisissaan mainita Neuvostoliiton salaisen pohjoisen kosmodromin, Plesetskin olemassaoloa._NEWLINE_Helsingin yliopiston t\xc3\xa4htitieteen laitos ehdotti havainnon selitykseksi raketin laukaisua, vaikka t\xc3\xa4sm\xc3\xa4llinen laukaisun tyyppi ei viel\xc3\xa4 ollut tiedossa. Kyseess\xc3\xa4 oli Kosmos 955 - satelliitin laukaisu. J\xc3\xa4ljet olivat n\xc3\xa4kyviss\xc3\xa4 noin kaksi tuntia.'